Document ID: 32014D0305

PADOMES LĒMUMS
(2013. gada 9. jūlijs)
par to, lai noslēgtu Nolīgumu starp Eiropas Savienību un Eiropas Aeronavigācijas drošības organizāciju, ar ko izveido vispārēju satvaru pastiprinātai sadarbībai
(Dokuments attiecas uz EEZ)
(2014/305/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar tā 218. panta 6. punkta a) apakšpunktu,
ņemot vērā Eiropas Komisijas priekšlikumu,
ņemot vērā Eiropas Parlamenta piekrišanu,
tā kā:
(1)
Komisija Savienības vārdā ir risinājusi sarunas par Nolīgumu starp Eiropas Savienību un Eiropas Aeronavigācijas drošības organizāciju, ar ko izveido vispārēju satvaru pastiprinātai sadarbībai (“nolīgums”).
(2)
Nolīgums tika parakstīts 2012. gada 20. decembrī, ņemot vērā tā noslēgšanu vēlāk.
(3)
Ir jāparedz procesuālā kārtība Savienības dalībai apvienotajā komitejā, kas izveidota ar nolīgumu.
(4)
Nolīgumu būtu jāapstiprina,
IR PIEŅĒMUSI ŠO LĒMUMU.
1. pants
Ar šo Savienības vārdā apstiprina Nolīgumu starp Eiropas Savienību un Eiropas Aeronavigācijas drošības organizāciju, ar ko nodrošina vispārēju satvaru pastiprinātai sadarbībai (1).
2. pants
Padomes priekšsēdētājs Savienības vārdā sniedz nolīguma 13.2. punktā paredzēto paziņojumu.
3. pants
Komisija pārstāv Savienību Apvienotajā komitejā, kas izveidota saskaņā ar nolīguma 7. punktu.
4. pants
1. Komisija, apspriedusies ar Padomes norīkoto īpašo komiteju, definē nostāju, kas Savienībai jāieņem apvienotajā komitejā attiecībā uz nolīguma piemērošanu un nolīguma pielikumu un šādu pielikumu grozījumu pieņemšanu.
2. Komisija var veikt visus attiecīgos pasākumus atbilstīgi nolīguma 5., 6., 8., 9., 10. un 11. punktam.
5. pants
Komisija regulāri informē Padomi par nolīguma īstenošanu.
6. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
Briselē, 2013. gada 9. jūlijā

Labels: 8
13
15
5